text: Hejsa, jeg hedder Jacqueline og jeg er nyvalgt Næstforkvinde for HK Ungdom Danmark.
  Da jeg skulle skrive den her tale, brugte jeg meget tid på at tænke over hvad i al verden jeg skulle sige.
  Der var så meget som jeg syntes kunne være sjovt og hyggeligt og vigtigt. Men det var svært at vælge.
  Derfor vil jeg gerne fortælle en lille historie.
  For da jeg var til min allerførste sangaften, der gik Morten trofast op og præsenterede 3F Ungdoms sangvalg, nemlig Hope Computer.
  Og dengang tænkte jeg, nå ja, den har han nok valgt fordi det handler om en fabrik.
  Min far er 3F’er - han har arbejdet på en fabrik - det passer.
  Gang på gang på gang, har Morten ønsket den her sang. Jeg forstod først vigtigheden og realiteten af den her sang, da jeg var med her.
  For sangen handler jo allermest, om at stå skulder ved skulder, og hjælpe hinanden med at kæmpe en vigtig faglig sag.
  En sang om aldrig at give op.
  Og det ser man her. Man ser at det er en af de grundsten som 3F er bygget op af.
  Det gør mig så sådan lidt fag-stolt når jeg oplever sådan noget. Jeg har flere gange taget hjem fra demo, med en lille tåre i øjet for det kæmpe engagement som 3F og 3F’erne har vist gang på gang på gang.
  I er en kæmpe inspiration, og jeg er så stolt over at være en del af en bevægelse, så er så standhaftige, flittige og arbejdsomme!
  Vi i HK Ungdom er glade for at kunne være med, og vi ved, at den dag vi skulle stå i samme situation, så kan vi regne med 3F. Det har I bevist!
  Tak for orden, og for gå-på-modet!
  